open-index/open-wikipedia-markdown huggingface dataset:
Kamilla Érsek

**Kamilla Elisabeth Røed Érsek** (født 23. mars 1984 i Fredrikstad) er en norsk håndballspiller, som spiller både håndball og beachhåndball. 

Hun har medalje fra både EM og VM i beachhåndball for Norge. Hun begynte å spille håndball da hun var 10-11 år gammel, og drev med turn før dette.

## Karriere
Érsek spilte for Skogstrand IL som barn, deretter for Fjellhammer IL. I 2003 reiste hun til Spania, og spilte håndball tre år der, fra 2003 til 2006. Hun spilte for Handbol Amposta i 2003/04, deretter Santander Marian Park sesongen 2004/05 og Malaga costa del sol sesongen 2005/06.

Hun spilte for Fredrikstad Ballklubb fram til 2012, hvorav de siste to årene var i eliteserien. Der scoret hun 111 poeng i sesongen 2011/12, og ble ligaens syvende mestscorende spiller den sesongen. Etter dette spilte hun for Oppsal i 2012/13-sesongen, der hun scoret 79 mål, men valgte å ikke forlenge avtalen etter denne sesongen, for å slippe pendling fra Fredrikstad til Oslo.

Hun deltok ved EM i beachhåndball 2011 i Umag i Kroatia, der Norge kom på 4.-plass. Året etter deltok hun også ved VM i beachhåndball 2012 i Muskat i Oman, der det norske laget fikk bronse etter tap i semifinalen mot Brasil, og seier i bronsefinalen mot Ungarn. I juli 2013 var hun med og vant en ny bronsemedalje i beachhåndball for Norge, ved EM i beachhåndball 2013 i Randers i Danmark, etter at de vant bronsefinalen 2-1 over Ukraina.  

Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass. 

## Annet
* Kamilla Érsek deltok i 71° nord i 2007

## Referanser
Tyskleksa

**«Tyskleksa»** er en norsk sang som ble skrevet av Øystein Sunde, og utgitt september 1981 på Sundes musikkalbum *[[Barkebille boogie]]*.

Teksten handler om en mann som bruker den tyske preposisjonsregla – «an, auf, hinter, in, neben, über, unter, vor, zwischen» – i tide og utide overfor tyske personer. Dette resulterer i misforståelser på godt og vondt.

Tekst og noter til «Tyskleksa» ble publisert i noteboka *Kjekkere å ha&ndash;2* i 1992.

## Musikere og instrumenter

*Øystein Sunde: vokal, gitar
*Freddy Hoel-Nielsen: piano
*Jonas Fjeld: rytmegitar
*Frode Thingnæs: blåse arrangement, basun (på slutten)
*Igor Kill: bass
*Thor Andreassen: trommer
*Iselin Alme: kor
*Johnny Sareussen: kor

## «Tyskleksa» på samlealbum

**[[Øystein Sunde i boks]]* (1985)
**[[Sundes verden – 52 av de aller beste]]* (2006)

## Annet

Spesielt mellomverset har sine likhetstrekk med Shel Silversteins «I Got Stoned and I Missed It» (som Sunde lagde en coverversjon av med tittelen «Jeg ble full og gikk glipp av hele greia» til albumet *[[Hurtbuller i hvit saus]]*).

## Referanser
Whiskey sour

**Whiskey sour** er en drink som inneholder whiskey (ofte bourbon), sitronjuice, sukker, og valgfritt, litt eggehvite for å lage en **boston sour**. Den er ristet og servert straight eller med is.

En variant av whiskey sour er Ward 8, som ofte er basert på enten Bourbon eller rugwhiskey, begge med sitron- og appelsinjuice og grenadine-sirup som søtningsmiddel. Eggehvite som brukes i mange andre whiskey sour-drinker er ikke inkludert i denne varianten.

Den tradisjonelle pynten er en halv appelsin-skive og et maraschinobær.

## Historie
Den eldste kjente historiske oppskrift og benevnelse av whisky sour finner man i en avisartikkel publisert i Wisconsin i 1870.

I 1962 publiserte Universidad del Cuyo en historie som siterte en peruansk avis med navnet *El Comercio de Iquique* som indikerte at Elliott Stubb oppfant «whisky sour» i 1872. *El Comercio de Iquique* ble publisert av Modesto Molina mellom 1874 og 1879.

## Referanser
Olav Aspheim

**Olav Aspheim** (født 24. november 1921, død 9. mars 1948) var en norsk NS-mann, frontkjemper og statspolitikonstabel.

Aspheim var gårdsarbeider fra Ringerike, og meldte seg inn i Nasjonal Samling i oktober 1940. Han vervet seg som frontkjemper, og tjenestegjorde i 5. SS-Division «Wiking».

Fra august 1944 var han konstabel ved Statspolitiet i Oslo. Han var blant nordmennene som 9. februar 1945 deltok i eksekusjonspelotongen på retterstedet på Akershus festning da tyve norske motstandsfolk ble skutt.

Aspheim ble etter krigen arrestert, og i landssvikoppgjøret dømt for sine gjerninger, blant annet for mishandling og legemsbeskadigelse. Saken hans ble avgjort i Høyesterett 27. februar 1947, og han ble dømt til døden. Han ble henrettet på Akershus festning 9. mars 1948.

## Referanser
Truls Winther

**Truls Olav Winther** (1944–2024) var en norsk litteraturviter, oversetter og professor ved Universitetet i Bergen.

Winther studerte litteraturvitenskap ved Universitetet i Oslo og tok doktorgraden i 1974 med en avhandling om Paul Claudel. Samme år ble han dosent i fransk litteratur, og i 1986 professor. Fra 1994 var han professor ved Universitetet i Bergen.

## Bibliografi
* *Tausheten og ordet. [[Charles Baudelaire]] og [[Richard Wagner]]*. Oslo: Gyldendal, 1972.
* *[[Paul Claudel]] og det skapende ord*. Oslo: Gyldendal, 1975.
* *Mening og mysterium*. Oslo: Gyldendal, 1976.
* *Det skapende menneske. Om [[Henri Bergson]]s filosofi*. Oslo: Universitetsforlaget, 1978.
* *Den franske klassisisme*. Oslo: Gyldendal, 1980.

### Oversettelser
* Hélder Câmara: *Tusen grunner til å leve*. Oslo: Verbum, 1985. (*Mil razoes para viver*)
* Blaise Pascal: *Provinsialbrevene*. Oslo: Aschehoug, 1987. (*Les provinciales*)
* Hector Bianciotti: *Det som natten forteller dagen*. Oslo: Gyldendal, 1994. (*Ce que la nuit raconte au jour*)
* Georges Perec: *Livet bruksanvisning*. Oslo: Gyldendal, 1996. (*La vie mode d'emploi*)
* Georges Perec: *Tingene*. Oslo: Gyldendal, 1999. (*Les choses*)

## Referanser


## Eksterne lenker

* Hjemmeside ved UiB
Nicolai Møller

**Jacob Nicolai Møller** (født 13. februar 1777 på Åkre i Gjerpen, død 30. november 1862 i Leuven i Belgia) var en norsk filosof. Han studerte i Tyskland, hvor han kom under påvirkning av romantikken og konverterte til katolisismen i 1804, da han også antok navnet **Nicolaus Møller**. Etter et omflakkende liv i Tyskland og Østerrike ble han i 1835 professor ved Universitetet i Leuven.

## Liv
Nicolai Møller var sønn av landfysikus Hans Møller, som var bror av biskop Rasmus Møller på Lolland. Dikteren Poul Martin Møller var dermed Nicolai Møllers fetter.

Han ble undervist hjemme av faren, før han i 1791 begynte å studere i København, hvor han tok juridisk embetseksamen i 1795. I 1797 reiste han sammen med Jacob Aall til Berlin for å studere geologi og mineralogi. Her sluttet han vennskap med Heinrich Steffens. Sammen reiste de to til Freiberg for å høre forelesninger av geologen Abraham Gottlob Werner. De holdt sammen helt til våren 1801. Under påvirkning av Steffens begynte han å interessere seg mer for naturfilosofi enn for naturvitenskap, og var særlig interessert i Schellings filosofi.

Som tilhenger av Schelling kom Møller i kontakt med romantikerne, særlig Friedrich Stolberg og Ludwig Tieck. Under påvirkning av romantikerne konverterte han også til katolisismen i 1804, etter å ha ligget syk i Hamburg. Samme dag hadde han giftet seg med Charlotte Alberti, svigerinne av Ludwig Tieck. Fra da av tok han navnet Nicolaus Møller, og flyttet til Münster, hvor han hørte til kretsen omkring fyrstinne Gallitzin (Münster-kretsen), og en tid levde som forpakter på en gård.

Da kretsen i Münster gikk i oppløsning, ble han i 1810 bestyrer av et klostergods ved Würzburg, og fra 1812 var han lærer ved gymnaset i Nürnberg, hvor Hegel var rektor. Fordi inntektene var for små, tok han i stedet en stilling som hovmester for grev Kinsky, og levde en stund i Prag i Böhmen (dagens Praha i Tsjekkia). Senere bodde han Dresden, hvor svogeren Tieck også bodde.

I 1822 flyttet han til Wien, hvor han var lærer ved Klinkowströms katolske institutt. Senere ledet han et pensjonat for unge adelsmenn. I 1826 flyttet han til Bonn og senere til Düsseldorf, hvor han ledet en katolsk oppdragelsesanstalt. I 1834 ble sønnen Johannes Møller utnevnt til professor i historie ved Universitetet i Louvain. Han flyttet selv med, og ble året etter æresprofessor (honorarprofessor) i filosofi. I Louvain holdt han forelesninger i spekulativ filosofi.

## Virkning
Et utvalg av Møllers verk ble oversatt til norsk og utgitt som *Fra Leibniz til Hegel* med en innledning av A. H. Winsnes i serien *Norsk filosofi i det 19. århundre* (*[[Thorleif Dahls kulturbibliotek]]*) i 1969.

## Bibliografi
* *Speculative Darstellung des Christenthums*. Leipzig: F. A. Brockhaus, 1819.
* *Das absolute Princip der Ethik*. Leipzig: F. A. Brockhaus, 1819.

## Kilder
* «Møller, Nicolaus», i *[[Dansk biografisk Lexikon]]*
* «Møller, Jacob Nicolai», i *[[Norsk Forfatter-Lexikon 1814–1880]]*
Ciguatera

**Ciguatera** er en matforgiftning hos mennesker forårsaket av algegift ved inntak av fisk fra tropiske og subtropiske strøk.

## Utbredelse

Ciguatera har pantropisk utbredelse mellom 35 grader nord og 34 grader sør. Den rammer Karibia, landene i og omkring Stillehavet, inkludert Hawaii, Fransk Polynesia, Australia og Filippinene, og finnes også i Øst-Afrika og ved Madagaskar.

## Årsak
Ciguatera har vært kjent siden 1550-årene i Karibia, men årsaken ble først klarlagt midt på 1980-tallet. Utbrudd er sporadiske og uforutsigbare.

Sykdommen skyldes ciguatoksiner. Giftstoffet stammer fra dinoflagellaten *[[Gambierdiscus toxicus]]*. Planteetende fisk får i seg giften når de eter alger og giften bioakkumuleres så i næringskjeden og når rovfisk. Forekomsten av algene det gjelder påvirkes av endringer i miljøet. Korallrev i økologisk ubalanse vil kunne medføre flere tilfeller av matforgiftning som følge av ciguatera. Endringer i havtemperatur kan påvirke utbredelsen.

Omkring 400 fiskearter er berørt, men giftigheten varierer sterkt mellom artene. Ciguatera er først og fremst et problem med fisk som lever på rev. Fisk akkumulerer giften i fiskekjøttet, slik at særlig større fisk er farlig å spise. Fisk over to kg kan ha sykdomsfremkallende giftmengde i seg. Inntak av lever og annen innmat øker risikoen for forgiftning. Det er imidlertid også gjort en studie som ikke fant sammenheng mellom fiskens størrelse og giftighet.

Giften er luktfri, smaker ikke, og har heller ikke farge. Ciguatera forsvinner ikke ved varmebehandling, og giften lar seg ikke avdekke med enkle kjemiske prøver.

## Sykdomsforløp og symptomer
Mellom  og  mennesker rammes hvert år av ciguatera.

Symptomene merkes gjerne umiddelbart, og oftest senest seks til tolv timer etter at fisken er spist. Sykdomsforløpet begynner med kvalme, oppkast og diaré. Senere kan det sette inn hodepine, muskelsmerter, parestesi, dysestesi og ataksi. I noen tilfeller medfører ciguatera hallusinasjoner, i alvorlige tilfeller kan sykdommen medføre sjokk, kramper og lammelse.

Sykdommen varer vanligvis noen dager, men kan i sjeldne tilfeller vare i uker og år. I svært sjeldne tilfeller kan ciguatera være dødelig. 
Sykdommen forverres for den som utsettes for giften gjentatte ganger. 

Det finnes indikasjoner på at forgiftning kan overføres seksuelt og via morsmelk.

Det finnes ikke behandling for ciguatera.

## Konsekvenser

Ciguatera er en av de vanligste sykdommene som følge av inntak av sjømat i Asia og Stillehavet og har betydelige menneskelige og økonomiske konsekvenser for landene i disse områdene.

Utbrudd kan ha betydelige økonomiske konsekvenser, både ved å ramme arbeidsstokken og ved at markedet for fisk påvirkes. Utbrudd av ciguatera kan noen steder føre til at importert fisk foretrekkes framfor lokal fangst.

## Referanser


## Eksterne lenker
* Friedman Melissa A. *et al*: «Ciguatera fish poisoning: treatment, prevention and management», *Marine Drugs*, bd. 6, nr. 3, 2008, s. 456–479
Steinar Mathisen

**Steinar Mathisen** (født 1942) er en norsk filosof og førsteamanuensis ved Universitetet i Oslo.

Mathisen studerte filosofi ved Universitetet i Oslo. Han tok doktorgraden med en avhandling om *Transzendentalphilosophie und System* («Transendentalfilosofi og system») i 1983. Han har særlig arbeidet med tysk idealisme og estetikk.

## Bibliografi
* *Transzendentalphilosophie und System*. Bonn: Bouvier, 1994.
* *Skjønnhet, tanke & kunst*. Oslo: Akribe, 1999.
* *Virkelighetens skjønnhet og skjønnhetens virkelighet*. Oslo: Akribe, 2005.

### Oversettelser
* Martin Heidegger: *Kunstverkets opprinnelse*. Oslo: Pax, 2000. Oversatt sammen med Einar Øverenget. (*Der Ursprung des Kunstwerkes*)
* Immanuel Kant: *[[Kritikk av den rene fornuft]]*. Oslo: Pax, 2005. Oversatt sammen med Camilla Serck-Hanssen og Øystein Skar. (*Kritik der reinen Vernunft*)
* Friedrich Nietzsche: *Menneskelig, altfor menneskelig*. Oslo: Spartacus, 2012. I *Nietzsches samlede verker*. Oversatt sammen med Øystein Skar. (*Menschliches, Allzumenschliches*)

## Eksterne lenker

* Hjemmeside ved UiO
Svømming under VM i svømmesport 2013 – 100 meter brystsvømming menn

**100 meter bryst menn** var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 28. og 29. juli.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene ble avholdt kl. 11.47.

### Semifinaler
Semifinalene ble avholdt 19.06.

#### Semifinale 1

#### Semifinale 2

### Finale
Finalen ble avholdt kl. 18.02.

## Referanser


## Eksterne lenker
* Barcelona 2013 Swimming Coverage
DS «Navigator»

**DS «Navigator»** var et lasteskip bygget ved Fevigs Jernskibsbyggeri, Fevik, som byggenummer 30. Hun ble levert til D/S A/S Navigator ved Holdt & Isachsen, Stavanger i mars 1901.

## «Navigator»
*1901: mars: Levert som «Navigator» for D/S A/S Navigator ved Holdt & Isachsen, Stavanger. 
*1916: mars: Torleif Pausse & Joh. Bru, Tønsberg
*1916: april: A/S Navigator ved Fred. Th. Bergh, Porsgrunn
*1916: A/S Navigator ved Jacob Ringen, Haugesund
*1918: september: D/S A/S Storborg ved J. Ringen A/S, Haugesund
*1921: januar: D/S A/S Storborg ved Brummenæs & Torgersen, Haugesund
*1924: januar: D/S A/S Union ved Erik Grant Lea, Bergen
*1924: mars: A/S Borøy ved E. M. Mathiesen, Tvedestrand
*1935: 12. juli: Sprang lekk og sank nær Hirtshals på reise Dunston til Kalundborg med kull.

## Kilder
*

## Eksterne lenker
* 
* «Navigator» www.ellisisland.org
Allround-NM på skøyter 1982 for herrer

**Allround-NM på skøyter 1982 for herrer** ble avholdt 6. og 7. mars 1982 på Oppdal stadion i Oppdal.Teknisk arrangør var Oppdal Skøyteklubb.

Norgesmester ble Rolf Falk-Larssen, Trondhjems SK.

Tiden (7.08,96) til Geir Karlstad på 5 000 m var ny juniorverdensrekord, etter forbedring av sin egen notering fra junior-VM helgen i forkant i Innsbruck, Østerrike, hvor han fikk 7.18,50.

## Sammenlagt herrer

## Referanser




## Kilder
* 
* 

## Eksterne lenker
*
Ambassanova

**«Ambassanova»** er en norsk sang skrevet av Øystein Sunde som ble først utgitt september 1990 på Gitarkameratenes album *[[Typisk norsk (album)|Typisk norsk]]*. En nyinnspilling uten de andre medlemmene i Gitarkameratene, ble spilt inn til samlealbumet *[[Øystein Sundes 40 beste]]* som ble utgitt april 1991.

Teksten er en fiktiv og humoristisk skildring av hvordan en fest på ambassadene i Oslo kan utarte. Dessuten er tittelen et ordspill på ord som ambassade og bossa nova.

## «Ambassanova» i notebøker
**Kjekkere å ha–2* (1992)
**Du må'kke komme her og komme her* (1997)
**Sangbok* (2010)

## Musikere og instrumenter (Gitarkameratenes versjon)<small></small>

*Øystein Sunde: vokal, akustisk gitar (nylonstrenger)
*Jan Eggum: akustisk bass, kor
*Lillebjørn Nilsen: akustisk gitar (stålstrenger), kor

(Halvdan Sivertsen er ikke oppført som musiker eller korist på denne sangen.)

## «Ambassanova» –  solo-versjon uten Gitarkameratene

**[[Øystein Sundes 40 beste]]* (1991)
**[[Sundes verden – 52 av de aller beste]]* (2006)
**[[Sanger som ikke rakk toget]]* (bonusalbum i samleboksen *[[Øystein Sundes samlede riller]]* (2018)

På solo-versjonen deltok følgende musikere:
*Øystein Sunde: vokal, akustisk gitar (nylonstrenger)
*Johnny Sareussen: bass
*Einar Hagerup: trommer
*Åge Westgårdsrønningen: gitar
*Henryk Lysiak: piano
*Kari Iveland: kor
*Kari Gjærum: kor

## «Ambassanova» – konsertversjoner på NRK/Video/DVD/CD
Sunde har spilt «Ambassanova» med blant annet Gitarkameratene, og fire liveopptak har blitt publisert og kringkastet i diverse former. I samtlige opptak fordelte bandet sine oppgaver slik: Sunde (vokal/akustisk gitar, nylonstrenger), Jan Eggum (akustisk gitar, nylonstrenger/kor i refreng), Halvdan Sivertsen (akustisk gitar, stålstrenger/kor) og Lillebjørn Nilsen (akustisk gitar, stålstrenger/kor):
**Gitarkameratene* – Sendt 13. oktober 1990 Dette opptaket ble senere utgitt på VHS Video.
**TV-aksjonen - En himmel full av stjerner* – Sendt 4. november 1990
**[[Kanon (album)|Kanon!]]* – CD album utgitt 12. april 2010 av Gitarkameratene. Opptaket er fra 17. oktober 1990 i Grieghallen.
**[[Historien om Gitarkameratene]]* – opptak fra 28. mai 2011 i Harstad kulturhus. «Ambassanova» og «Den aller største noen noensinne hadde sett» er bonusspor på DVD'n og ble følgelig ikke vist i NRK programmet *En gang gitarkamerat, alltid gitarkamerat*.

For øvrig har Sunde spilt låten to ganger i NRK TV uten Gitarkameratene:

**EØS: Ekvilibristen Øystein Sunde* – Sendt 4. januar 1992 Musikere: Sunde (vokal/nylonstrengsgitar), Åge Westgårdsrønningen (kor/stålstrengsgitar), Johnny Sareussen (kor/bassgitar), Einar Hagerup (kor/trommer) og Holly Odell (fele). Opptaker er fra Dizzie Showteater
**Absolutt norsk* –  Sendt 20. juli 2002. Musikere: Sunde (vokal, nylonstrengsgitar), Jan Eggum (akustisk nylonstrengsgitar, kor), Atle Halstensen (piano), Magne Thormodsæter (bass), Britt-Synnøve Johansen (kor), Rune Larsen (kor) og vokalgruppen Nardus (Hildegunn Reigstad, Ingelin Reigstad, Ragnhild Minde, Silje Wiig Andersen, Marte Lavik og Kristin Minde).

## Referanser
Peiling på seiling

**«Peiling på seiling»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*.

Teksten handler om en mann som kjøper seg seilbåt uten å ha noe teoretisk eller praktisk kurs å henvise til på forhånd. Den første seilturen med inviterte gjester blir da deretter. Sunde ble inspirert etter et teoretisk/praktisk kurs i seiling på Ulvøya.

Både tekst, noter og tilhørende tegning til «Peiling på seiling» ble publisert i notaboka *Sånn er'e bare* i 2006.

## Musikere og instrumenter
*Øystein Sunde: vokal, akustisk gitar
*Stian Carstensen: trekkspill
*Gjermund Silset: bass

## Annet
*I 2006 ble «Peiling på seiling» utgitt på samlealbumet *[[Sundes verden – 52 av de aller beste]]*.
*«Peiling på seiling» ble spilt i programmet *Ja takk, begge deler* (sendt 6. januar 2001) med Sunde og Halvdan Sivertsen. Sunde fremførte den alene med Olaf Kamfjord på bass. Sivertsen hadde en liten spillepause på denne sangen.
*deLillos ga ut et album høsten 2016 ved navn *[[Peiling på seiling (deLillos-album)|Peiling på seiling]]* hvorav en av sangene også har den tittelen. Det er ingen likhetstrekk mellom Sundes og deLillos sine sanger bortsett fra at de har samme tittel.

## Referanser
Bislettbekken

**Bislettbekken** var en bekk i Aker og Oslo. Den gikk fra området nord for nåværende Ullevål sykehus og endte omtrent ved Rådhusplassen. Det aller meste av bekken ligger i dag i rør.

Bekken starta omtrent ved dagens Nils Lauritssøns vei 34. Den hadde tilsig fra jordene til gårdene Store Berg og Ullevål, gikk gjennom det som i dag er sykehusområde, og fulgte så et løp parallelt med Thereses gate og Pilestredet til Bislett, som har gitt bekken navn. Deretter kryssa bekken området der Frydenlunds bryggeri blei anlagt (nå Bislet høgskolesenter), og fløt så videre ned mot Tullinløkka og Studenterlunden. Her var det myrområder og vanndammer med et rikt fugleliv. Den fulgte så omtrent dagens Tordenskiolds gate og munna ut i Oslofjorden nedafor Akershus festning, lengst øst på Rådhusplassen.

Bekken var åpen i sentrumsområdet til midt på 1800-tallet. Den var vannrik og gikk til tider over sine bredder. Dette er en av grunnene til at bygningene her (blant annet Nasjonalgalleriet, Historisk museum, Universitetet og Nationaltheatret) måtte fundamenteres med kraftige peler. Økt byggevirksomhet langs bekken førte også til mer forurensing, og rundt 1850 begynte en å legge den i rør. Cirka 1880 var heile bekkefaret sør for Bislett tildekt, og fra 1893 var Bislettbekken i rør på heile strekninga fra Ullevål. 

Da Frydenlund rundt 1990 blei ombygd til høgskolesenter, valgte en å la et lite stykke av bekken komme opp i dagen som en del av en indre park i kvartalet.

## Kilder

* Bekkeregister, hos Oslo Elveforum; besøkt 28. juli 2013.
* «Oslos gjemte/glemte bekker med utløp i fjorden», hos Oslo Elveforum; besøkt 28. juli 2013. 

## Eksterne lenker
* Lyden av Bislettbekken (fra Oslo byarkivs formidlingsblogg)
* T-banen i Oslo sentrum, 1972 (video fra Oslo byarkiv som dokumenterer omlegging av bekkens underjordiske løp)
Bruktbilsamba

**«Bruktbilsamba»** er en norsk sang som er skrevet av Øystein Sunde og utgitt mars 1984 på Sundes musikkalbum *[[I Husbukkens tegn]]*. Sangen ble også utgitt på samlealbumet *[[Sundes verden – 52 av de aller beste]]* i 2006.

Teksten handler om en mann som vil kjøpe den mest tenkelige dårlige bruktbil som er å oppdrive. Årsaken er at han vil ha følesen av samba.

Både tekst og noter til «Bruktbilsamba» ble publisert i notaboka  *Kjekkere å ha–2* i 1992.

## Musikere og instrumenter
*Øystein Sunde: vokal, gitarer, bilkjøper (mot slutten av sangen)
*Terje Methi: bass
*Thor Andreassen: trommer
*Aril Stav: lydeffekter
*Einar Hagerup: lydeffekter, bilselger (mot slutten av sangen)

## NRK-opptak
**Mor'n du* – (sendt 28. desember 1985). «Bruktbilsamba» ble fremført ispedd en video med Eldar Vågan som bilselger og Sunde som bilkjøper.
**Knuts kube* – (sendt 19. mars 1988). Musikere: Sunde (vokal/sologitar), Åge Westgårdsrønningen (akustisk gitar), Johnny Sareussen (bass) og Einar Hagerup: lydeffekter. Sunde var uten bart på dette klippet.

## Referanser
Curt Olsberg

**Kurt Ingemar Olsberg** (født 23. mai 1945 i Hovmantorp) er en svensk tidligere fotballspiller.

## Karriere
Olsberg, som startet karrieren i Hovmantorps GoIF, ble oppdaget i løpet av sin andre sesong for Växjö BK. Klubben hadde rykket opp fra 4. divisjon, og var nære på å ta sitt andre opprykk på rad. Olsberg var toppscorer i sin divisjon begge sesongene. At Olsberg valgte Malmö FF framfor den lokale klubben Östers IF, skyldtes til dels praktiske forhold, da Olsberg ønsket å studere til siviløkonom, et studium som ikke var tilgjengelig i Växjö.

Olsberg gikk til Djurgården i 1974, og spilte der fram til 1979. Han avsluttet karrieren i Helenholms GoIF, hvor han spilte i fire sesonger.

## Landslagsspill
Olsberg spilte tre landskamper for Sverige, samt en U-landskamp.

## Meritter
### Malmö FF
* Allsvenskan: 1970, 1971
### Djurgårdens IF
* Svenska Cupen: 1973

## Referanser


## Eksterne lenker
*
Stripekronehonningeter

**Stripekronehonningeter** (*Pycnopygius stictocephalus*) er en fugl i gruppen *[[Pycnopygius]]* i familien honningetere. Den forekommer i Indonesia og Papua Ny-Guinea.

## Referanser


## Eksterne lenker
* 
* 
* 
* Birdlife Species Factsheet: ''Pycnopygius stictocephalus''. Hentet ut 29. juli 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 29. juli 2013.
Pub-til-pub-skoa

**«Pub-til-pub-skoa»** er en norsk sang som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*.

Teksten handler om en mann som tar seg pub-runder på byen når han føler seg deprimert. 2. august 1980 ble sangen fremført av Sunde i NRK-programmet *På plakaten*. Han ble kompet av Jonas Fjeld (rytmegitar) og Johnny Sareussen (bass).

## Musikere og instrumenter
*Øystein Sunde: vokal, gitarer
*Johnny Sareussen: bass
*Fredrik Wibe: gitar, kor
*Rolf Wibe: kor

## «Pub-til-pub-skoa» på samlealbum
**[[Øystein Sunde i boks]]* (1985)
**[[Øystein Sundes 40 beste]]* (1991)

## «Pub-til-pub-skoa» i notebøker

**Kjekt å ha&ndash;1* (1990).
**Du må'kke komme her og komme her* (1997)

## Referanser
Samba til trøst

**«Samba til trøst»** er en norsk sang som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*.

Sangtittelen beskriver hvordan samba virker på tekstens jeg når hverdagen med all dens trivialiteter blir for stressende.

Sundes interesse for samba og bossa nova startet i 1975 i forbindelse med forestillingen *Krumspring og andre stavhopp*. Regissør Yngvar Numme hadde skrevet en norsk tekst på sangen «Jenta fra Ipanema» for Ivar Medaas. Gitarist Sunde hadde til da ingen erfaring med samba eller jazz akkorder. Han kontaktet Halvard Kausland for hjelp. Omkring den tiden ble også Sunde oppfordet av Ole Paus til å reise til Rio de Janeiro.
Han dro dit i februar 1979.

Den 15. desember 1979 fremførte Sunde «Samba til trøst» i ungdomsprogrammet *[[Halvsju]]*. Han sang og spilte akustisk gitar oppå kompet fra studio-versjonen.

## «Samba til trøst» i notebøker

**Kjekkere å ha&ndash;2* (1992)
**Du må'kke komme her og komme her* (1997) 

## Musikere og instrumenter

*Øystein Sunde: vokal, gitarer
*Iver Kleive: elektrisk piano
*Terje Venaas: bass
*Espen Rud: trommer
*Inge Norum: congas

## «Samba til trøst» på samlealbum
**[[Øystein Sunde i boks]]* (1985)
**[[Øystein Sundes 40 beste]]* (1991)

## Referanser
Erik Haugane

**Erik Haugane** (født 2. februar 1953 i Mo i Rana) er en norsk industrigründer. 

## Liv og virke
Han er cand.real. i geologi fra Universitetet i Tromsø. Etter studiene begynte han som letegeolog i Exxon Mobil. Han var deretter forsker ved SINTEF og oljerådgiver i Sør-Trøndelag fylkeskommune.

Haugane har vært sjef for forretningsutvikling innen seismikk i Asia og Norge samt sjef for regionkontoret i Singapore for Petroleum Geo-Services og TGS-NOPEC Geophysical Company.

Han inntok en ledende rolle ved etableringen av Pertra i Trondheim i 2001, og ble selskapets administrerende direktør. I 2005 overtok han som administrerende direktør i Det norske oljeselskap, der Pertra og senere Aker Exploration ble innfusjonert.

Fra våren 2013 og ut 2014 var Haugane administrerende direktør i SIVA.

I 2015 var han blant de fire gründerne av oljeselskapet OKEA i Trondheim. Han var administrerende direktør frem til sommeren 2021.

Han har hatt en rekke styreverv. I 2014 ble han styremedlem i Statkraft. I 2015 ble han styreleder i Blueye Robotics, som produserer undervannsdroner. 

I 2010 ble han tildelt Norsk Petroleumsforenings pris.

## Referanser


## Eksterne lenker
*
Ned Vøringsfossen

**«Ned Vøringsfossen»** er en norsk instrumental som ble skrevet av Øystein Sunde og utgitt mars 1979 på Sundes musikkalbum *[[Hærtata hørt]]*.

## Musikere og instrumenter

*Øystein Sunde: gitarer
*Jonas Fjeld: gitar
*Iver Kleive: piano, elektrisk piano, clavinet
*Terje Venaas: bass
*Espen Rud: trommer

«Ned Vøringsfossen» ble fremført i programmet *[[Øystein i fritt fall]]* som ble kringkastet 12. mai 1979 på NRK.

## Referanser
Jeg kommer ikke på nettet (sånn er’e bare)

**«Jeg kommer ikke på nettet (sånn er'e bare)»** er en norsk sang som ble skrevet av Øystein Sunde, og utgitt 4. april 2005 på Sundes musikkalbum *[[Sånn er'e bare]]*. Sangen ble også med på promo-singlen *[[Tass (sang)|Tass]]* på vårparten 2005.

Teksten handler om den fortvilete situasjonen en føler når en datamaskin ikke virker som den skal fordi det man trenger må lastes ned fra internett; et internett man ikke har tilgang til grunnet datamaskinens feil. Sangen både starter og avslutter med stemmen til Reidar Morset som var programleder for *Morgengymnastikken* på NRK radio fra 1949 til 1982.

Teksten til «Jeg kommer ikke på nettet (sånn er'e bare)» fulgte med i CD-heftet til *Sånn er'e bare*. Både tekst og noter ble publisert i noteboka *Sånn er'e bare* i 2006.

## Musikere og instrumenter<small></small>
*Øystein Sunde: vokal, akustisk gitar
*Stein Bull-Hansen: elektrisk gitar
*Jonas Fjeld: rytmegitar
*Jens Christian Bugge Wesseltoft: elektrisk piano (Wurlitzer)
*Sveinung Hovensjø: bass
*Per Hillestad: trommer

## Annet
*«Jeg kommer ikke på nettet (sånn er'e bare)» ble fremført av Sunde våren 2005 i programmet *[[Den store klassefesten]]*.
*I 2006 ble «Jeg kommer ikke på nettet (sånn er'e bare)» utgitt på samlealbumet *[[Sundes verden – 52 av de aller beste]]* – (CD 2 spor 26)

## Referanser
Tethytheria

* Sjøkyr
* Snabeldyr
* †Desmostylia
* †Embrithopoda

**Tethytheria** er en klade med placentale pattedyr i gruppen afrodyr (Afrotheria), som i tillegg til sjøkyr (Sirenia) og snabeldyr (Proboscidea), også inneholder de to utdødde gruppene Embrithopoda og Desmostylia. Dette er ei gruppe oppkalte etter det paleocene Tethyshavet, et forhistorisk hav som disse dyrene oppsto rundt.

Selv om det er sterke anatomiske og molekylære bevis for at Tethytheria er en monofyletisk gruppe, er forholdet mellom de inkluderte artene omdiskutert. En studie fra 2007 støtter imidlertid ikke at gruppen er monofyletisk.

## Systematikk

## Referanser




## Eksterne lenker
*
Cathrine Korvald

**Cathrine Ødegaard Korvald** (født 29. april 1991 i Kongsberg) er en norsk håndballspiller som spiller både håndball og beachhåndball. 

Hun spiller til daglig for Idrettslaget Skrim i 1. divisjon, og har medaljer fra både EM og VM i beachhåndball.

## Karriere
Korvald spiller kant- og bakspiller på IL Skrim i Kongsberg, der hun har spilt siden hun var barn.

I 2011 deltok hun i EM i beachhåndball 2011 i Umag i Kroatia, som debutant på det norske landslaget i beachhåndball. Det norske laget kom på fjerdeplass i denne turneringen, etter at de tapte bronsefinalen mot Italia. Korvald ble Norges toppscorer i bronsefinalen, med 17 poeng. Året etter deltok hun i VM i beachhåndball 2012 i Muskat i Oman. Har spilte Norge seg fram til semifinale, som de tapte 0–2 for Brasil, men etter seier 2–0 i bronsefinalen mot Ungarn ble det bronse på det norske laget. Korvald scoret tolv poeng i bronsefinalen.

I juli 2013 deltok hun i EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2–1 over Ukraina. Korvald ble tatt ut på EMs «All star team», som turneringens toppscorer.

Hun spilte også på Norges lag som deltok i beachhåndball under World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass. Korvald scoret 18 poeng i bronsefinalen.

Korvald deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM. Etter VM ble hun tatt ut på VMs «all-star team»; hun ble kåret til turneringens beste venstre ving, samt at hun ble VMs toppscorer.

Hun deltok også i VM i beachhåndball 2016, der Norge fikk bronse etter seier 2–1 over Ungarn i bronsefinalen. Korvald scoret 18 mål i bronsefinalen.

## Referanser
I Husbukkens tegn (sang)

«**I Husbukkens tegn**» er en norsk sang som ble skrevet av Øystein Sunde. Sangen er tittelsporet på Sundes musikkalbum *[[I Husbukkens tegn]]* som ble utgitt mars 1984.

Teksten er et humoristisk spark til astrologi. Fem år før Sunde ga ut sangen, var han gjest i NRK-programmet *Hva sier stjernene?* hvor han sammen med programleder Andreas Diesen og vekselsvis Ole Paus og Tore Torell, diskuterte løst og fast om sine syn på astrologi.

## Musikere og instrumenter

*Øystein Sunde: vokal, gitar
*Pete Knutsen: rytmegitar
*Helge Iberg: elektrisk piano
*Terje Methi: bass
*Thor Andreassen: trommer

I 1985 ble «I Husbukkens tegn» inkludert i samlingen *[[Øystein Sunde i boks]]*

## «I Husbukkens tegn» i notebøker

**Kjekt å ha&ndash;1* (1990)
**Du må'kke komme her og komme her* (1997)

## Referanser
Audhild

**Audhild** er et norsk kvinnenavn av norrøn opprinnelse. Det har vært kjent på Orknøyene siden tidlig på 1100-tallet, men i Norge kom det antagelig i bruk inspirert av Bjørnsons skuespill *[[Sigurd Slembe (drama)|Sigurd Slembe]]* (1862).

Audhild har norsk navnedag 30. juli.

## Etymologi
Audhild er et nyere norsk navn dannet av det norrøne navnet *Auðhildr*, sammensatt av *auðr*, «velstand, rikdom» og *hildr*, «kamp». *Ödhhild* og *Ödhild* er gammelsvenske former av navnet.

## Utbredelse
*Eadhild* var et vanlig navn i England på 900-tallet.

Den norrøne formen, *Auðhildr*, er kjent brukt på Orknøyene på 1100-tallet. *Audhild* er kjent brukt i Norge første gang i 1877.

|}

## Kjente personer med navnet
Personene i listen er ordnet kronologisk etter fødselsår.
* Audhild Torleivsdatter (1100-tallet), kone til Sigurd Slembe
* Arna Audhild Våge (1914&ndash;2000), pianist og forfatterinne fra Stavanger
* Audhild Viken (1915&ndash;2000), norsk bedriftsleder
* Audhild Sandnes (f. 1947), norsk lærer og oversetter
* Audhild Skoglund (f. 1970), norsk folklorist, forsker og sakprosaforfatter
* Audhild Gregoriusdotter Rotevatn (f. 1975), norsk journalist og programleder
* Audhild Tinglum, norsk maler

## Annen bruk av navnet
* Audhild Vikens Vevstove, norsk bedrift

## Referanser


## Eksterne lenker
Molar (andre betydninger)

**Molar** har flere betydninger:

* Molar, ei jeksel
* Molar er en SI-avledet enhet for molaritet,
* Molar masse
* Molart volum
Gourmetsangen

**«Gourmetsangen»** er en norsk sang som ble skrevet av Øystein Sunde og utgitt mars 1984 på Sundes musikkalbum *[[I Husbukkens tegn]]*.

Hege Schøyen spiller rollen som amatørgjest på restaurant og ytrer en del utenlandske uttrykk som ikke stemmer overens med hva man får servert på restaurant. Hovedtyngden av sangen er en rolig swing låt, mens på slutten skiftes det til en kjappere kort vals.

## Musikere og instrumenter<small></small>

*Øystein Sunde: vokal og prat, elektrisk gitar
*Hege Schøyen: vokal og prat
*Pete Knutsen: sologitar
*Helge Iberg: elektrisk piano
*Terje Methi: bass

(På avslutnings-sekvensen er det også trommer med i kompet som enten blir spilt av Thor Andreassen eller Per Hillestad. Omslaget oppgir ikke hvem det er som spiller.)

## «Gourmetsangen» i notebøker

**Kjekt å ha&ndash;1* (1990)
**Du må'kke komme her og komme her* (1997).

## Referanser
Tonje Klevstad

**Tonje Klevstad** (født 15. august 1991 i Kongsberg) er en norsk håndballspiller, som spiller både håndball og beachhåndball. 

Hun spiller til daglig for IL Skrim i 1. divisjon, og har medalje fra både EM og VM i beachhåndball. 

Tonjes eldre søster Janne Klevstad er også tidlgere håndballspiller. 

## Karriere
Klevstad har spilt håndball for IL Skrim hele sin karriere som håndball, bortsett fra en kort periode i Stag og Larvik Turn i 2007/08.

Hun deltok på det norske laget som kom kom på 3.-plass ved Ungdoms-EM i beachhåndball 2008 (Younger Age Category Beach Handball European Championship), som ble arrangert i Nagyatád i Ungarn. I juli 2013 deltok hun ved EM i beachhåndball 2013 i Randers i Danmark, der hun var med og vant bronsemedalje for Norge, etter at de vant bronsefinalen 2-1 over Ukraina.  

Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass. Klevstad scoret 16 poeng i bronsefinalen. 

Klevstad deltok på det norske laget som spilte ved VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1-2 mot Brasil, og måtte spille bronsefinale. I bronsefinalen slo de Ukraina 2-1, og vant med det bronse i VM. 

## Referanser
Svømming under VM i svømmesport 2013 – 100 meter ryggsvømming kvinner

**100 meter ryggsvømming kvinner** var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 29. og 30. juli.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene ble avhold kl. 10.00.

### Semifinaler
Semifinaler ble avholdt kl 18.55.

#### Semifinale 1

#### Semifinale 2

### Finale
Finalen ble avholdt kl 18.10.

## Referanser


## Eksterne lenker
* Barcelona 2013 Swimming Coverage
Ragnar Lyng

**Ragnar Lyng** (født 28. mai 1953 i Trondheim) er en norsk forretningsmann.

Han er sønn av industrigründer Bjørn Lyng og oppvokst i Vanvikan i Leksvik. Lyng kom inn som styremedlem i familievirksomheten Lyng Gruppen AS i 1970 og eier i 1988. Han var eier og administrerende direktør i Elsafe International AS 1982–1990. 

Ragnar Lyng har vært daglig leder/styreleder i Lyng Gruppen siden 1987, styreleder/medlem i mange «Lyng»-selskaper og medeier/styremedlem i Anfi Gruppen siden 1988 og styremedlem i NTE Holding AS siden 2005.

Ragnar Lyng har vært medlem av Leksvik kommunestyre og formannskap for Høyre.

## Referanser
Duro Raapoto

**Duro Raapoto**, også **Turo Raapoto** (født 16. mars 1948 på Raiatea, død 7. mai 2014  samme sted), var en franskpolynesisk teolog, lingvist og poet.

## Biografi
Han var sønn av presten og kirkelederen Samuel Raapoto.

Raapoto  var opptatt av identitet og fremmet betegnelsen *maohi* som navn på den opprinnelige franskpolynesiske befolkningen. Han la fram sitt syn på hva det vil si å være *maohi* i artikkelen «Maòhi, ou l’identité bafouée», trykket i tidsskriftet *Journal des Missions Évangélique* i Paris i 1978. Arbeidene hans er beskrevet som å bære preg av tendens til synkretisme og millenarisme og har inspirasjon fra frigjøringsteologi. Raapoto var aktiv i det reformerte kirkesamfunnet Église évangélique de Polynésie français og medvirket til at det i 2004 skiftet navn til Église protestante ma'ohi.

Som lingvist utarbeidet Raapoto et av de to rettskrivingssystemene som er i bruk for tahitisk språk. Han ble i 1983 medlem av Académie Tahitienne – Fare Vāna'a.

Raapoto er beskrevet som «sannsynligvis den mest innflytelsesrike tahitiske intellektuelle i andre halvdel av det tjuende århundre.»

## Referanser
Sykkel-eiker (instrumental)

**«Sykkel-eiker»** er en instrumental som ble skrevet av Øystein Sunde og utgitt september 1970 på Sundes debutalbum *[[1001 fnatt]]*.

Notene til «Sykkel-eiker» ble publisert i viseboka *Viser uten slips* i 1972. Sunde bruker capo på femte bånd. Instrumentalen starter med at Sundes gitar imiterer lyden av en pinne som er stukket inn i sykkel-eiker hvis hjul snurrer uten at selve sykkelen befinner seg i vesentlig stor fart. Etter hvert starter sykkelen å trille raskere og en mer rytmisk melodi starter inntil sykkelens eier stopper sykkelen og stikker en pinne inn i sykkel-eikene igjen mens hjulet går rundt til det stopper.

## Musikere og instrumenter

*Øystein Sunde: elektrisk gitar
*Carl Morten Iversen: bass
*Espen Rud: trommer

## Referanser
400 meter hekk (instrumental)

**«400 meter hekk»** er en instrumental som ble skrevet av Øystein Sunde og utgitt september 1970 på Sundes debutalbum *[[1001 fnatt]]*.

Det dominerende instrumentet i «400 meter hekk» er banjo, men Sunde spiller også på vekselsvis mandolin og dobro.

Noter til instrumentalen ble publisert i noteboka *Viser uten slips* i 1972.

## Musikere og instrumenter

*Øystein Sunde: banjo, mandolin, dobro, akustisk gitar
*Carl Morten Iversen: bass
*Espen Rud: trommer

## Annet

*«400 meter hekk» var åpningssangen da Christiania Fusel & Blaagress spilte en konsert i NRK programmet *Flimra* (sendt 7. mai 1971). Sunde mimet til sangen som etter hvert stoppet brått opp. Selv om tittelen skulle tilsi det, var den ikke med i medleyen «400 meter medley» som ble spilt avslutningsvis i samme program.
*En svensk versjon med tittelen «400 meter häck» ble utgitt september 1973 på *[[Sunderfundigheter]]*.  Innspillingen ble ikke forandret, kun to bokstaver i tittelen.
*I 1985 ble «400 meter hekk» inkludert i samlingen *[[Øystein Sunde i boks]]*.

## Referanser
Leif Verdu-Isachsen

**Leif Steven Verdu-Isachsen** er en norsk industridesigner. Verdu-Isachsen arbeider nå som fagsjef i design ved Norsk Form (fra 2009), der han er ansvarlig for deres prosjekter og faglige utvikling innen designfeltet. Norsk Form er en nasjonal formidlings- og prosjektinstitusjon som skal øke forståelsen for fagfeltene design, arkitektur, sted- og byutvikling og arbeide for kvalitet og nytenkning i utviklinga av norske omgivelser og produkter.

## Utdanning og bakgrunn
Leif Verdu-Isachsen er utdannet innen industridesign ved Northumbria University i Newcastle, Storbritannia. Han har tidligere vært daglig leder ved designbyrået KODE Design (2001–2009) og Kohler Scandinavia (2009), og jobbet som designer ved det Milano, Italia-baserte byrået Isao Hosoe Design (1996–1997) og Abry Design (1997–2001).

## Priser
Leif Verdu-Isachsen har vunnet flere priser for sitt designarbeid, blant annet Hedersprisen for god design for mineryddingevesten Armadillo i 2008.

Verdu-Isachsen har vunnet følgende priser:
* Red Dot Award
* iF Product Design Award
* Norsk Designråds Hederspris for god design
* GOOD Design Award
* Europe 40 under 40 Award

## Referanser
Hein Magnar Henriksen

**Hein Magnar Henriksen** (født 17. februar 1922 i Elverum, død 29. november 2008 i Eidskog) var en norsk NS-mann som var ansatt i Statspolitiet under deler avokkupasjonsårene av Norge.

Han ble etter krigen dømt til livsvarig tvangsarbeid, men ble løslatt i 1954.

Henriksen var medlem av Nasjonal Samling, og tjenestegjorde fra 1. september 1943 som betjent ved Stapos avdeling i Oslo. Senere arbeidet han ved underavdelingen i Hønefoss, der han deltok i grov tortur av motstandsfolk.

Den 30. mai 1944 var Henriksen på Stapo-oppdrag for å pågripe motstandsmannen Ivar Amlie på Eina. Amlie var tilknyttet Osvald-gruppen. Da Henriksen forsøkte å pågripe Amlie oppsto et basketak. Dette endte med at Henriksen drepte Amlie med to skudd i hjerteregionen. Dette ble rapportert som «vådeskudd».

I august 1944 sprengte motstandsbevegelsen det lokale Stapo-hovedkvarteret som da lå på Teserud Gård. En norsk Stapo-mann døde. Henriksen befant seg i annen etasje, ble kastet gjennom taket opp på loftet, og slapp unna med hjernerystelse.

Etter krigen ble Henriksen arrestert ved landssvikoppgjøret. Saken hans ble behandlet ved Eidsivating lagmannsrett 6. september 1947. Han ble dømt for blant annet legemsbeskadigelse, mishandling og legemsbeskadigelse med farlig redskap. Dommen lød på tvangsarbeid på livstid. Soningen av dommen begynte den 5. oktober 1948, og han ble løslatt fra Bjørkelangen tvangsarbeidsleir 12. mars 1954.

## Referanser
Til Kari

**«Til Kari»** er en norsk country instrumental skrevet av Øystein Sunde og utgitt september 1970 på Sundes på debutalbum *[[1001 fnatt]]*.

Denne instrumentalen var til ære for Kari Svendsen som var Sundes kollega i det norske bluegrass-bandet Christiania Fusel & Blaagress. En av Sundes store gitarinspirasjoner var Chet Atkins, og det høres på selve hovedtema i sangen.

Notene ble publisert i noteboka **Viser uten slips*

## Musikere og instrumenter

*Øystein Sunde: akustisk gitar (Levin Country & Western), elektrisk gitar (64-Fender Stratocaster)
*Wiggo Elisenberg: munnspill
*Carl Morten Iversen: bass
*Espen Rud: trommer

## Referanser
Herkules i Kassel

**Herkules i Kassel** er en statue og et monument i den tyske byen Kassel i delstaten Hessen.

Monumentet består av en kobberstatue av den greske halvguden Herakles (romersk: *Herkules*) oppført på en kolossal oktogonal sokkel og en pyramide over denne. Navnet *Herkules* brukes om statuen, men også om hele monumentet som befinner seg i Wilhelmshöhe bakkelandskapspark. Parken ble i 2013 oppført på UNESCOs liste over verdens kulturarv og blant annet fremhevet som et eksempel på arkitektur fra enevoldstiden i Europa.

Byggverket ble oppført i perioden 1700 til 1717 etter tegninger av den italienske arkitekten Giovanni Francesco Guerniero. Oppdragsgiver var landgreve Karl von Hessen-Kassel som selv valgte Herkules, et symbol på kraft, mot og klokskap, som det visuelle symbol på hans egen eneveldige makt.

Herkulesmonumentet er bygget på en høyde 526 meter over havet og har siden oppførelsen vært et vartegn for byen Kassel. Monumentet er utgangspunktet for et 350 meter langt anlegg som blant annet inneholder vannfall og fontener. Den oktogonale sokkelen er 33 meter høy, pyramiden 26 meter, selve herkulesfiguren 8,3 meter og sokkelen den står på tre meter høy. Hele anlegget rager 70,3 meter over bakken og har en diameter på 70 meter. 

Statuen av Herkules er en replika av den såkalte Farnese's Herkules eid av Alessandro Farnese den yngre. I sin venstre hånd bærer Herkules fellen til løven fra Nemea som han selv drepte som det første av sine tolv storverk. I sin høyre hånd bærer han bak ryggen tre av hesperidenes epler som det lyktes ham å stjele (ellevte storverk).

## Bildegalleri

Fil:Herkules von hinten.jpg|Herkules med løvefellen og tre av hesperidenes epler.
Fil:Kassel Wilhelmshoehe Allee Schloss Herkules f e.jpg|Herkules sett fra byens sentrum.
Fil:Hercules-Kassel-DE.jpg|Monumentet og parken nedenfor.

## Referanser

## Eksterne lenker
*
Multisystemisk terapi

**Multisystemisk terapi (MST)** er et behandlingstilbud for ungdom i alderen 12–18 år med alvorlige atferdsproblemer. Behandlingstilbudet er familie- og nærmiljøbasert og gis til ungdom som er voldelige eller aggressive, som har problemer på skolen, som ruser seg, eller har venner med uheldig innflytelse.

Behandlingstilbudet drives i Norge av Barne-, ungdoms- og familieetaten (BUFetat), og er et frivillig tilbud innen barnevernet. Det er barnevernet i den kommunen eller bydelen familien bor som søker om behandlingen. Atferdssenteret står for opplæringen av terapeutene og for kvalitetssikringen av arbeidet.

Terapeuten jobber sammen med familien i hjemmet, på tidspunkter som passer for familien. MST-terapeuten skal hjelpe og veilede foreldrene uten å overta deres oppgaver eller ansvar og behandlingen skal tilpasses hver enkelt familie. Foreldrene, ungdommen og terapeuten setter ukentlige mål for arbeidet og det settes opp skjematiske og konkrete planer for hvordan målene skal nås. Behandlingen er intensiv, og det kan i enkelte perioder dreie seg om flere møter per uke, både hjemme, med skole og med andre  støttepersoner. Terapeuten skal uansett tid på døgnet være tilgjengelig for foreldrene i behandlingsperioden. Behandlingsperioden varer vanligvis fra tre til fem måneder, men dersom ungdommen når målene kan den avsluttes tidligere.

## Eksterne lenker
* Multisystemisk terapi på BUFetat.no 
* Multisystemisk terapi på Atferdssenteret.no
Blystadboligen

**Blystadboligen**, eller **Blystadvillaen**, er en tidligere villaeiendom i nyrenessanse som ligger i Sandakerveien 52 i Oslo. Villaen er fra 1889 og ble tegnet av arkitekt Harald Olsen for Hartvig Bache-Wiig som var eier av Akerselvens Papirfabrikker, det tidligere Bentse Brug. Rundt eiendommen er en stor have. Huset er i to etasjer og har et tårn i tre etasjer. Fasaden er i pusset tegl og huset har valmtak tekket med skifer.

På et senere tidspunkt opphørte huset å fungere som bolig og Wilhelm Blystad etablerte Blystad Fabrikker i lokalene i 1906. Det ble produsert lisser, bånd, belter m.m.
Selve produksjonen flyttet til ny fabrikkbygning i nr. 35 i 1939, men kontorene var fortsatt i nr. 52.

I mai 1966 var huset åsted for det såkalte «Blystadranet» hvor to personer ranet til seg en trekasse som inneholdt cirka  kroner; lønninger til de ansatte. Ranet ble oppklart et halvt år senere. 

## Kulturminne
Blystadboligen ble regulert til bevaring 16. mars 1988. Den står på Riksantikvarens kulturminneliste med ID-nummer 165446.

## Referanser
Lina Rivas

**Lina Rivas** (født 24. april 1990) er en colombiansk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 18.-plass. 

## Referanser


## Eksterne lenker
*
Bahamas under VM i svømmesport 2011

**[[Bahamas]]** deltok under VM i svømmesport 2011 i Shanghai i Kina mellom 16. og 31. juli 2011.

## Svømming
Bahamas var kvalifisert med 3 svømmere.

;Menn

;Kvinner

## Referanser